Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (ETA:n kannalta merkityksellinen teksti)



Virallinen lehti nro C 115 , 16/05/2002 s. 0008 - 0008



Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta (2002/C 115/03) (ETA:n kannalta merkityksellinen teksti) Tuen numero: XT/06/01 Jäsenvaltio: Tanska Tukiohjelman nimike tai yksittäisen tuen saaneen yrityksen nimi: Kansallinen matkailunedistämishanke, jonka tarkoituksena on myöntää perusrahoitusta alueellisille matkailunkehittämiskeskuksille Oikeusperusta: Finansloven 2001 Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Lähtökohtana on, että alueellisten matkailunkehittämiskeskusten perusrahoitukseen varataan vuosittain yhteensä 30 miljoonaa Tanskan kruunua viiden vuoden ajan vuosina 2001-2005. Tuki varataan vuosittain talousarvioon Tuen enimmäisintensiteetti: Tuen maksamiseksi yrityksille kauppa- ja teollisuusministeriö edellyttää, että huomattava osa niiden toiminnasta muodostuu julkisen palvelun tehtävistä, ja vaatii, että jäljellä oleva tuki käytetään - pienille ja keskisuurille yrityksille myönnetystä valtiontuesta annetun komission asetuksen (EY) N:o 70/2001 ja koulutustuesta annetun komission asetuksen (EY) N:o 68/2001 mukaisesti - vain tukikelpoiseen toimintaan. Erityiskoulutukseen myönnettävän tuen intensiteetti on enintään 25 prosenttia suurten yritysten ja enintään 35 prosenttia pienten ja keskisuurten yritysten osalta. Yleiskoulutukseen myönnettävän tuen intensiteetti on enintään 50 prosenttia suurten yritysten ja enintään 70 prosenttia pienten ja keskisuurten yritysten osalta Täytäntöönpanopäivä: Tukea voidaan myöntää 20. helmikuuta 2001 lähtien Tukiohjelman tai yksittäisen tuen kesto: Tukiohjelma jatkuu 31. joulukuuta 2005 asti Tuen tarkoitus: Alueelliset matkailunkehittämiskeskukset harjoittavat nykyään yleistä matkailunedistämistoimintaa. Keskusten tehtävänä on luoda ja toteuttaa kyseisten alueiden matkailunkehittämistä tukevia strategioita yhteistyössä yksityisten matkailuyritysten ja luonto- ja kulttuurialan virallisten sidosryhmien kanssa. Hankkeen päätavoitteena on taata kyseisten alueellisten keskusten säilyminen osittain valtion rahoittamina alueellisina toimijoina, joiden avulla matkailualan yksityiset yritykset ja kulttuuri- ja luontoalan julkiset organisaatiot voivat kehittää yhteisen strategian ja käynnistää yhteisiä kehittämishankkeita, jotka hyödyttävät koko aluetta. Komission asetuksen N:o 68/2001 mukainen konkreettinen tukikohde on työntekijöille suunnattujen ulkoisten koulutuspalveluiden osto ja keskusten valmiuksien lisääminen alueen ja sen matkailuyritysten tukemiseksi. Koulutuksen aiheena on esimerkiksi vastaaminen uusien matkailijaryhmien vaatimuksiin Alat, joita tuki koskee: Hankkeen tarkoituksena on myöntää alakohtaista tukea matkailualalla toimiville yrityksille, yhdistyksille, järjestöille sekä luonto- ja kulttuuriorganisaatioille, jotka ovat enemmän tai vähemmän tekemisissä matkailun kanssa. Hankkeesta myönnetään tukea suoraan alueellisille matkailunkehittämiskeskuksille, jotka kuuluvat NACE-luokituksessa pääluokkaan 91 (järjestöt ja yhdistykset). Koska on kyse kattavasta hankkeesta, tuki on suunnattu matkailua välillisesti edistävään toimintaan, jonka NACE-numerot ovat seuraavat: 55.1 Hotellit 55.2 Leirintäalueet 55.3 Ravintolat 63.3 Matkatoimistot ja matkanjärjestäjät 70.3 Kiinteistöjen vuokraukseen liittyvä toiminta 71.1 Autonvuokraus 74.8 Muualle luokittelematon liiketoiminta Pääluokka 91 (järjestöt ja yhdistykset) 92.3 (muu viihdetoiminta) 92.5 (kirjastojen, arkistojen, museoiden ja muiden kulttuurilaitosten toiminta) Tuen myöntävän viranomaisen nimi ja osoite: Erhvervsministeriet Slotsholmsgade 10-12 DK - 1216 København K ja Danmarks Turistråd Styrelsesafdelingen Vesterbrogade 6D DK - 1620 København V.